[image: image1.png]ROMANIA




Parlamentul României

Camera Deputaţilor
PAGE  

	COMISIA PENTRU MUNCĂ ŞI PROTECŢIE SOCIALĂ



	Bucureşti,
	11 februarie 2008

	Nr.
	27/529


R A P O R T

asupra propunerii legislative de modificare a Legii nr.19 din 17/03/2000 privind sistemul public de pensii şi alte drepturi de asigurări sociale
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 770 din 12 noiembrie 2007, cu dezbaterea pe fond în procedură obişnuită a propunerii legislative de modificare a Legii nr.19 din 17/03/2000 privind sistemul public de pensii şi alte drepturi de asigurări sociale.
La întocmirea prezentului raport Comisia a avut în vedere:

· avizul negativ al Consiliului Legislativ (nr.660/28.05.2007)

· avizul negativ al Consiliului Economic şi Social (nr.1157/18.06.2007)

· avizul negativ al Comisiei juridice, de disciplină şi imunităţi (nr.31/1219/10.12.2007)

· avizul negativ al Comisiei pentru drepturile omului, culte şi problemele minorităţilor naţionale (nr.25/762/07.02.2008)

· avizul negativ al Comisiei pentru egalitatea de şanse pentru femei şi bărbaţi (nr.37/18/30.01.2008)

· punctul de vedere negativ al Guvernului (nr.1451/15.06.2007).

Propunerea legislativă are ca obiect de reglementare modificarea Legii nr.19/2000 privind sistemul public de pensii şi alte drepturi de asigurări sociale, în sensul măririi duratei concediului pentru creşterea copilului de la 2 la 3 ani, respectiv de la 3 la 4 ani în cazul copilului cu handicap.

Comisia propune Plenului Camerei Deputaţilor respingerea iniţiativei legislative din următoarele considerente:

· prevederile din Legea nr.19/2000, cu modificările şi completările ulterioare, propuse spre modificare de către iniţiatori, au fost abrogate prin Ordonanţa de urgenţă a Guvernului nr.148/2005 privind susţinerea familiei în vederea creşterii copilului, aprobată cu modificări şi completări prin Legea nr.7/2007, iar de la data intrării în vigoare a acestei ordonanţe de urgenţă, respectiv 1 ianuarie 2006, a încetat plata indemnizaţiei pentru creşterea copilului efectuată în condiţiile prevăzute de Legea nr.19/2000 şi actele normative speciale incidente în materie. 

· în cazul copilului cu handicap, concediul şi indemnizaţia pentru creşterea acestuia sunt reglementate prin art.12 din Legea nr.448/2006 privind protecţia şi promovarea drepturilor persoanelor cu handicap, republicată, potrivit căruia persoanele cu copii cu handicap beneficiază de concediu până la împlinirea de către copil a vârstei de 7 ani.


Ca urmare, propunerea legislativă a rămas fără obiect de reglementare.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 6 februarie 2008 a participat, în conformitate cu prevederile art.55 din Regulamentul Camerei Deputaţilor, republicat:

· d-na Denisa Pătraşcu – Secretar de Stat, Ministerul Muncii, Familiei şi Egalităţii de Şanse

· d-l Toader Dima – secretar general, Autoritatea Naţională pentru Persoanele cu Handicap

· d-na Anca Ilie – şef serviciu juridic, Autoritatea Naţională pentru Persoanele cu Handicap.

La lucrările comisiei au fost prezenţi 16 deputaţi, din totalul de 18 membri ai comisiei.

Raportul comisiei a fost adoptat cu unanimitate de voturi.
Propunerea legislativă a fost respinsă de Senat în şedinţa din 5 noiembrie 2007.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


PREŞEDINTE,



SECRETAR,



Gheorghe Barbu


Kerekes Károly 

Şef serviciu, 

Consilier Elena MESAROŞ

Întocmit,

Consilier Elena ANGHEL

